strabo.geographica 1.4.7
̔εξῆς δὲ περὶ τῶν ἠπείρων εἰπὼν γεγονέναι πολὺν λόγον , καὶ τοὺς μὲν τοῖς ποταμοῖς διαιρεῖν αὐτὰς τῷ τε Νείλῳ καὶ τῷ Τανάιδι νήσους ἀποφαίνοντας , τοὺς δὲ τοῖς ἰσθμοῖς τῷ τε μεταξὺ τῆς Κασπίας καὶ τῆς Ποντικῆς θαλάσσης καὶ τῷ μεταξὺ τῆς Ἐρυθρᾶς καὶ τοῦ Ἐκρήγματος , τούτους δὲ χερρονήσους αὐτὰς λέγειν , οὐχ ὁρᾶν φησι πῶς ἂν εἰς πράγματα καταστρέφοι ἡ ζήτησις αὕτη , ἀλλὰ μόνον ἔριν διαιτώντων κατὰ Δημόκριτον εἶναι . μὴ ὄντων γὰρ ἀκριβῶν ὅρων , καθάπερ Κολυττοῦ καὶ Μελίτης , οἷον στηλῶν ἢ περιβόλων , τοῦτο μὲν ἔχειν φάναι ἡμᾶς ὅτι τουτὶ μέν ἐστι Κολυττὸς τουτὶ δὲ Μελίτη , τοὺς ὅρους δὲ μὴ ἔχειν εἰπεῖν . διὸ καὶ συμβαίνειν κρίσεις πολλάκις περὶ χωρίων τινῶν , καθάπερ Ἀργείοις μὲν καὶ Λακεδαιμονίοις περὶ Θυρέας , Ἀθηναίοις δὲ καὶ Βοιωτοῖς περὶ Ὠρωποῦ . ἄλλως τε τοὺς Ἕλληνας τὰς τρεῖς ἠπείρους ὀνομάσαι οὐκ εἰς τὴν οἰκουμένην ἀποβλέψαντας , ἀλλʼ εἴς τε τὴν σφετέραν καὶ τὴν ἀπαντικρὺ τὴν Καρικήν , ἐφʼ ᾗ νῦν Ἴωνες καὶ οἱ ἑξῆς · χρόνῳ δὲ ἐπὶ πλέον προϊόντας ἀεὶ καὶ πλειόνων γνωριζομένων χωρῶν εἰς τοῦτο καταστρέψαι τὴν διαίρεσιν . πότερον οὖν οἱ πρῶτοι διορίσαντες τὰς τρεῖς , ἵνα ἀπὸ τῶν ἐσχάτων ἄρξωμαι διαιτῶν τὴν ἔριν , μὴ κατὰ Δημόκριτον ἀλλὰ κατʼ αὐτόν , οὗτοι ἦσαν οἱ πρῶτοι τὴν σφετέραν ἀπὸ τῆς ἀντικειμένης τῆς τῶν Καρῶν διορίσαι ζητοῦντες ; ἢ οὗτοι μὲν τὴν Ἑλλάδα ἐπενόουν μόνην καὶ τὴν Καρίαν καὶ ὀλίγην τὴν συνεχῆ , οὔτε δʼ Εὐρώπην οὔτε Ἀσίαν ὡσαύτως οὔτε Λιβύην , οἱ δὲ λοιποὶ ἐπιόντες ὅση ἦν ἱκανὴ ὑπογράψαι τὴν τῆς οἰκουμένης ἐπίνοιαν , οὗτοί εἰσιν οἱ εἰς τρία διαιροῦντες ; πῶς οὖν οὐ τῆς οἰκουμένης ἐποιοῦντο διαίρεσιν ; τίς δὲ τρία μέρη λέγων καὶ καλῶν ἤπειρον ἕκαστον τῶν μερῶν οὐ προσεπινοεῖ τὸ ὅλον , οὗ τὸν μερισμὸν ποιεῖται ; εἰ δʼ ἐπινοοῖ μὲν μὴ τὴν οἰκουμένην , μέρους δέ τινος αὐτῆς τὸν μερισμὸν ποιοῖτο , τίνος ἄν τις μέρους τῆς οἰκουμένης μέρος εἶπε τὴν Ἀσίαν ἢ τὴν Εὐρώπην ἢ ὅλως ἤπειρον ; ταῦτα γὰρ εἴρηται παχυμερῶς .
Lemmas: ἑξῆς δέ περί ὁ ἤπειρος λέγω γίγνομαι πολύς λόγος , καί ὁ μέν ὁ ποταμός διαιρέω αὐτός ὁ τε Νεῖλος καί ὁ Τάναϊς νῆσος ἀποφαίνω , ὁ δέ ὁ ἰσθμός ὁ τε μεταξύ ὁ Κασπία καί ὁ Ποντικός θάλασσα καί ὁ μεταξύ ὁ Ἐρυθραί καί ὁ Ἔκρηγμα , οὗτος δέ χερσόνησος αὐτός λέγω , οὐ ὁράω φημί πῶς ἄν εἰς πρᾶγμα καταστρέφω ὁ ζήτησις οὗτος , ἀλλά μόνος ἔρις διαιτάω κατά Δημόκριτος εἰμί . μή εἰμί γάρ ἀκριβής ὅρος , καθά Κολυσσός καί Μελίτη , οἷος στήλη ἤ περίβολος , οὗτος μέν ἔχω φημί ἐγώ ὅτι οὗτος μέν εἰμί Κολυττός οὗτος δέ Μελίτη , ὁ ὅρος δέ μή ἔχω λέγω . διό καί συμβαίνω κρίσις πολλάκις περί χωρίον τις , καθά Ἀργεῖος μέν καί Λακεδαιμόνιος περί Θυρέα , Ἀθηναῖος δέ καί Βοιωτός περί Ὠρωπός . ἄλλος τε ὁ Ἕλλην ὁ τρεῖς ἤπειρος ὀνομάζω οὐ εἰς ὁ οἰκουμένη ἀποβλέπω , ἀλλά εἰς τε ὁ σφέτερος καί ὁ ἀπαντικρύ ὁ Καρικός , ἐπί ὅς νῦν Ἴων καί ὁ ἑξῆς · χρόνος δέ ἐπί πολύς προέρχομαι ἀεί καί πολύς γνωρίζω χώρα εἰς οὗτος καταστρέφω ὁ διαίρεσις . πότερος οὖν ὁ πρῶτος διορίζω ὁ τρεῖς , ἵνα ἀπό ὁ ἔσχατος ἄρχω διαιτάω ὁ ἔρις , μή κατά Δημόκριτος ἀλλά κατά αὐτός , οὗτος εἰμί ὁ πρῶτος ὁ σφέτερος ἀπό ὁ ἀντίκειμαι ὁ ὁ Κάρ διορίζω ζητέω ; ἤ οὗτος μέν ὁ Ἑλλάς ἐπινοέω μόνος καί ὁ Καρία καί ὀλίγος ὁ συνεχής , οὔτε δέ Εὐρώπη οὔτε Ἀσία ὡσαύτως οὔτε Λιβύη , ὁ δέ λοιπός ἐπέρχομαι ὅσος εἰμί ἱκανός ὑπογράφω ὁ ὁ οἰκουμένη ἐπίνοια , οὗτος εἰμί ὁ εἰς τρεῖς διαιρέω ; πῶς οὖν οὐ ὁ οἰκουμένη ποιέω διαίρεσις ; τίς δέ τρεῖς μέρος λέγω καί καλέω ἤπειρος ἕκαστος ὁ μέρος οὐ προσεπινοέω ὁ ὅλος , ὅς ὁ μερισμός ποιέω ; εἰ δέ ἐπινοέω μέν μή ὁ οἰκουμένη , μέρος δέ τις αὐτός ὁ μερισμός ποιέω , τίς ἄν τις μέρος ὁ οἰκουμένη μέρος λέγω ὁ Ἀσία ἤ ὁ Εὐρώπη ἤ ὅλος ἤπειρος ; οὗτος γάρ λέγω παχυμερής .